# Led Zeppelin IV

### от Уикипедия, свободната енциклопедия

Led Zeppelin IV
Led Zeppelin
Година | 8 ноември, 1971
Жанр | Рок
Дължина | 42 мин 25 сек
Лейбъл | Altantic
Пореден албум | Четвърти
Език | английски

„Led Zeppelin IV“ е четвъртият албум на британската рок група Led Zeppelin, излязъл през 1971 година. Наричан е още "Untitled", "Four Symbols", "Sticks", "Zoso" или просто "IV", тъй като на оригиналната обложка не фигурира нито името на албума, нито името на групата.

Този албум се смята и до днес за един от най-важните и влиятелни рок албуми за всички времена. В него по неповторим начин се преплитат стилове като блус, рокендрол и хард рок. Две парчета, пропити с чист английски фолклор, заедно със страстта на вокалиста Робърт Плант към митологията и мистиката, залегнали в някои текстове, допълват колоритния облик на албума.

Албумът започва със суровия хард рок на "Black Dog", изпъстрен с множесто рифове и енергични вокали. Следват пост-рокендрол-носталгичната "Rock and Roll" и фолк баладата "The Battle of Evermore", където присъстват и женски вокални партии, акомпаниращи на Плант, в лицето на певицата Санди Дени. Емблематичната за албума, а и за цялостното творчество на Led Zeppelin, песен "Stairway to Heaven" обединява почти всички стилове, съдържащи се в целия албум, започвайки с бавни фолклорни мелодии и блусарски хармонии и преминавайки постепенно в бързи хард рок ритми с мощни китари и барабни. Песента е считана от мнозина за най-доброто рок изпълнение на всички времена. "Going to California" пък е най-доброто им фолк парче според повечето фенове на групата. Албумът завършва с епичната над седемминутна блус композиция "When the Levee Breaks", която предтавлява свободна интерпретация по едноименната творба на американската блус изпълнителка Мемфис Мини, оригинално записана заедно със съпруга си Канзас Джо Маккой през 1929. Песента е посветена на Голямото наводнение на Мисисипи две години по-рано, което е едно от най-големите природни бедствия в историята на САЩ. В песента Робърт Плант освен вокалите изпълнява и партиите на хармоника.

## [редактиране] Песни

1. Black Dog - 4:57
2. Rock and Roll - 3:40
3. The Battle of Evermore - 5:52
4. Stairway to Heaven - 8:03
5. Misty Mountain Hop - 4:38
6. Four Sticks - 4:45
7. Going to California - 3:31
8. When the Levee Breaks - 7:08

## [редактиране] Музиканти

- Робърт Плант - вокали, хармоника
- Джими Пейдж - китари
- Джон Пол Джоунс - бас китара, клавири, мандолина
- Джон Бонъм - барабани
- Санди Дени - бек вокали ("The Battle of Evermore"), гост музикант
- Ян Стюърд - пиано ("Rock and Roll"), гост музикант

## [редактиране] Персонал

- Питър Грант - продуцент
- George Chkiantz - смесване
- Анди Джонс - записи, смесване
- Джордж Марино - дигитален ремастеринг
- Барингтън Колъби - илюстрации

## [редактиране] Външни препратки

- Ревю в www.allmusic.com

Взето от „http://bg.wikipedia.org../../../l/e/d/Led_Zeppelin_IV_85a5.html“.

Категории: Рок албуми

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Español
- Suomi
- Français
- עברית
- Magyar
- Italiano
- 日本語
- Nederlands
- Polski
- Português
- Русский
- Svenska
- 中文